แฟนไข่ตกไปแล้ววันที่14ม.ค. ต่อมาวันที่19ม.ค.มีพสพ.กันแต่ถุงยางแตก เลยกินยาคุมฉุกเฉินทันที อยากทราบว่าไข่ตกมาแล้ว5วัน แล้วหลั่งใน แต่กินยาคุมฉุกเฉิน จะมีโอกาสท้องกี่% ตอนนี้กลัวมาก
สวัสดีค่ะ Boss2341,การมีเพศสัมพันธ์ในช่วงที่ไม่ใช่ระยะปลอดภัย ย่อมมีโอกาสเสี่ยงต่อการตั้งครรภ์ได้ ทั้งนี้ วันที่มีไข่ตกนั้น หากไม่ได้ตรวจด้วยการตรวจฮอร์โมนการตกไข่จากปัสสาวะ หรือใช้วิธีการตรวจวัอุณหภูมิ แต่ใช้วิธีการนับวันนั้น ย่อมมีโอกาสผิดพลาดได้มาก ดังนั้น จึงไม่สามารถตอบได้แน่นอนว่าวันที่มีเพศสัมพันธ์ เป็นวันหลังไข่ตกไปกี่วันแน่นอน และจะมีโอกาสตั้งครรภ์กี่เปอร์เซนต์ เพราะโอกาสในการตั้งครรภ์ ยังขึ้นอยู่กับอีกหลายๆ ปัจจัย เช่น ปริมาณและความแข็งแรงของอสุจิ โรคของมดลูก อายุ โรคประจำตัว เป็นต้นสำหรับยาคุมฉุกเฉินนั้น หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% แต่หากทานช้ากว่านี้ ประสิทธิภาพก็จะลดลงไป